ประกาศกรมการขนส่งทางบกประกาศกรมการขนส่งทางบกเรื่องกำหนดลักษณะและมาตรฐานตัวถังส่วนที่บรรทุกของรถที่ใช้ในการขนส่งสัตว์หรือสิ่งของ[๑] ตามที่กรมการขนส่งทางบกได้มีประกาศกำหนดลักษณะและมาตรฐานตัวถังส่วนที่บรรทุกของรถที่ใช้ในการขนส่งสัตว์หรือสิ่งของลงวันที่ ๒๔ กุมภาพันธ์ ๒๕๒๕ และประกาศกำหนดแบบตัวถังส่วนบรรทุกของรถกระบะบรรทุกยกเท ลงวันที่ ๒๔ ธันวาคม พ.ศ. ๒๕๔๑และที่แก้ไขเพิ่มเติมไว้แล้ว นั้นด้วยปรากฏข้อเท็จจริงว่าในปัจจุบันสินค้าที่ทำการขนส่งมีความหลากหลาย กอปรกับต้นทุนการขนส่งได้ปรับตัวสูงขึ้นก่อให้เกิดภาระกับผู้ประกอบการขนส่งที่ขออนุญาตบรรทุกสินค้าเฉพาะอย่าง เช่นรถบรรทุกพืชผลเกษตรกรรม ดังนั้นเพื่อให้การขนส่งสินค้าสอดคล้องเหมาะสมกับสถานการณ์ปัจจุบันและเพื่อให้การใช้รถเป็นไปอย่างคุ้มค่าทางเศรษฐกิจตลอดจนเพื่อให้เกิดความปลอดภัยในการขนส่ง อาศัยอำนาจตามความในข้อ ๑๕ (๒) และข้อ ๑๘(๒) ของกฎกระทรวง ฉบับที่ ๙ (พ.ศ. ๒๕๒๔) ออกตามความในพระราชบัญญัติการขนส่งทางบกพ.ศ. ๒๕๒๒อธิบดีกรมการขนส่งทางบกออกประกาศกำหนดลักษณะและมาตรฐานตัวถังส่วนที่บรรทุกที่มีลักษณะเป็นกระบะของรถที่ใช้ในการขนส่งสัตว์หรือสิ่งของลักษณะ ๑ (รถกระบะบรรทุก) ลักษณะ ๖ (รถพ่วง) และลักษณะ ๗ (รถกึ่งพ่วง) ไว้ดังนี้ข้อ๑ ให้ยกเลิก(๑)ประกาศกรมการขนส่งทางบก เรื่องกำหนดลักษณะและมาตรฐานตัวถังส่วนที่บรรทุกของรถที่ใช้ในการขนส่งสัตว์หรือสิ่งของลงวันที่ ๒๔ กุมภาพันธ์ ๒๕๒๕(๒)หนังสือกรมการขนส่งทางบก ที่ คค ๐๓๐๕/ว ๒๒ ลงวันที่ ๒๖ ตุลาคม ๒๕๒๕ เรื่องวิธีการบรรทุกผลิตผลทางการเกษตร(๓)หนังสือกรมการขนส่งทางบก ที่ คค ๐๓๐๕/ว ๒ ลงวันที่ ๑๓ มกราคม ๒๕๒๖ เรื่องวิธีการบรรทุกผลิตผลทางการเกษตร(๔)ประกาศกรมการขนส่งทางบก เรื่อง กำหนดแบบตัวถังส่วนที่บรรทุกของรถกระบะบรรทุกยกเทลงวันที่ ๒๔ ธันวาคม ๒๕๔๑(๕)ประกาศกรมการขนส่งทางบก เรื่อง กำหนดแบบตัวถังส่วนที่บรรทุกของรถกระบะบรรทุกยกเท(ฉบับที่ ๓) ลงวันที่ ๒๘ กุมภาพันธ์ ๒๕๔๔ข้อ๒ บรรดาระเบียบ ประกาศข้อบังคับหรือคำสั่งอื่นใด ที่ขัดหรือแย้งกับประกาศนี้ให้ใช้ประกาศนี้แทนข้อ๓ ลักษณะและมาตรฐานของกระบะให้เป็นไปตามแบบต่อไปนี้คือแบบที่๑ ตัวถังส่วนที่บรรทุกเป็นกระบะโปร่ง โดยเว้นระยะให้มีส่วนโปร่งและทึบสลับกันส่วนโปร่งมีขนาดความกว้างไม่น้อยกว่า ๕ เซนติเมตรและส่วนทึบมีขนาดความกว้างไม่เกิน ๑๐ เซนติเมตร วัดตามแนวดิ่งตลอดความยาวของกระบะแบบที่๒ ตัวถังส่วนที่บรรทุกเป็นกระบะโปร่งทำด้วยตาข่ายหรือตะแกรงโลหะขนาดของช่องตาข่ายหรือตะแกรงโลหะต้องมีความยาววัดตามแนวราบไม่น้อยกว่า๔ เซนติเมตร และความสูงวัดตามแนวดิ่งไม่น้อยกว่า ๔ เซนติเมตรส่วนทึบทั้งหมดของตาข่ายหรือตะแกรงโลหะคำนวณเป็นพื้นที่จะต้องไม่มากกว่าพื้นที่ทั้งหมดของช่องโปร่งลักษณะของช่องโปร่งและส่วนทึบต้องกลมกลืนกันโดยทั่วไปแบบที่๓ ตัวถังส่วนที่บรรทุกเป็นกระบะทึบกระบะที่เป็นส่วนทึบด้านข้างและด้านท้ายต้องมีความสูงวัดจากพื้นกระบะไม่เกิน ๖๐เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๘,๐๐๐ กิโลกรัมแต่ไม่เกิน ๑๘,๐๐๐ กิโลกรัม และต้องมีความสูงวัดจากพื้นกระบะไม่เกิน ๘๐ เซนติเมตรสำหรับรถที่มีน้ำหนักรถและน้ำหนักบรรทุกรวมกันเกินกว่า ๑๘,๐๐๐ กิโลกรัม ขึ้นไปแบบที่๔ ตัวถังส่วนที่บรรทุกส่วนล่างเป็นกระบะทึบส่วนบนเป็นกระบะโปร่ง โดยกระบะที่เป็นส่วนทึบด้านข้างและด้านท้ายต้องมีความสูงวัดจากพื้นกระบะไม่เกิน๖๐ เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๘,๐๐๐กิโลกรัม แต่ไม่เกิน ๑๘,๐๐๐ กิโลกรัม และต้องมีความสูงวัดจากพื้นกระบะไม่เกิน ๘๐เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๑๘,๐๐๐กิโลกรัมขึ้นไปและกระบะโปร่งต่อจากส่วนทึบให้เว้นระยะโดยมีส่วนโปร่งและส่วนทึบสลับกันส่วนโปร่งมีขนาดความกว้างไม่น้อยกว่า ๕ เซนติเมตรและส่วนทึบมีขนาดความกว้างไม่เกิน ๑๐ เซนติเมตรวัดตามแนวดิ่งตลอดแนวความยาวของกระบะแบบที่๕ ตัวถังส่วนที่บรรทุกส่วนล่างเป็นกระบะทึบส่วนบนเป็นกระบะโปร่ง ทำด้วยตาข่ายหรือตะแกรงโลหะโดยกระบะที่เป็นส่วนทึบด้านข้างและด้านท้ายต้องมีความสูงวัดจากพื้นกระบะไม่เกิน ๖๐เซนติเมตร สำหรับรถที่มีน้ำหนักรถและน้ำหนักบรรทุกรวมกันเกินกว่า ๘,๐๐๐ กิโลกรัมแต่ไม่เกิน ๑๘,๐๐๐ กิโลกรัม และต้องมีความสูงวัดจากพื้นกระบะไม่เกิน ๘๐ เซนติเมตรสำหรับรถที่มีน้ำหนักรถและน้ำหนักบรรทุกรวมกันเกินกว่า ๑๘,๐๐๐ กิโลกรัมขึ้นไปและกระบะโปร่งต่อจากส่วนทึบทำด้วยตาข่ายหรือตะแกรงโลหะขนาดของช่องตาข่ายหรือตะแกรงโลหะต้องมีความยาววัดตามแนวราบไม่น้อยกว่า ๔ เซนติเมตรและความสูงวัดตามแนวดิ่งไม่น้อยกว่า ๔ เซนติเมตรส่วนทึบทั้งหมดของตาข่ายหรือตะแกรงโลหะคำนวณเป็นพื้นที่จะต้องไม่มากกว่าพื้นที่ทั้งหมดของช่องโปร่งและส่วนทึบต้องกลมกลืนกันโดยทั่วไปทั้งนี้ตามตัวอย่างลักษณะและมาตรฐานของกระบะแบบที่ ๑ แบบที่ ๒ แบบที่ ๓ แบบที่ ๔และแบบที่ ๕ แนบท้ายประกาศนี้ข้อ๔ ลักษณะกระบะตามแบบที่ ๑ แบบที่ ๒แบบที่ ๔ หรือแบบที่ ๕ จะมีประตูปิดเปิดด้านซ้ายหรือด้านท้ายของตัวรถด้วยก็ได้ข้อ๕ผู้ประกอบการขนส่งหรือเจ้าของรถที่ประสงค์จะต่อ แก้ไขเพิ่มเติม หรือเปลี่ยนแปลงตัวถังส่วนที่บรรทุกโดยมีลักษณะไม่เป็นไปตามประกาศนี้ให้ยื่นคำขอรับความเห็นชอบจากนายทะเบียนก่อนดำเนินการข้อ๖ ผู้ประกอบการขนส่งหรือเจ้าของรถที่มีความประสงค์จะติดตั้งตะแกรงหรือวัสดุโปร่งที่มองเห็นสิ่งของที่บรรทุกในส่วนกระบะโปร่งได้ชัดเจนเป็นการถาวรเพื่อป้องกันสิ่งของร่วงหรือหล่นจากรถให้ยื่นคำขอต่อนายทะเบียนที่รถนั้นจดทะเบียนอยู่ให้นายทะเบียนพิจารณาอนุญาตได้ไม่เกินคราวละ๑ ปี แต่วันสิ้นอายุต้องไม่เกินวันสิ้นอายุภาษีประจำปีของรถนั้นพร้อมกับออกหลักฐานการอนุญาตตามแบบแนบท้ายประกาศนี้ให้ผู้ได้รับอนุญาตติดหลักฐานการอนุญาตไว้ที่ด้านในของกระจกกันลมหน้าข้อ๗การใช้รถเพื่อการขนส่งสัตว์หรือสิ่งของน้ำหนักรถและน้ำหนักบรรทุกรวมกันจะต้องไม่เกินพิกัดน้ำหนักตามที่กฎหมายกำหนดทั้งนี้ตั้งแต่บัดนี้เป็นต้นไปประกาศ ณ วันที่ ๑๗มิถุนายน พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบก[เอกสารแนบท้าย]๑.ตัวอย่างลักษณะและมาตรฐานของกระบะ แบบที่ ๑๒.ตัวอย่างลักษณะและมาตรฐานของกระบะ แบบที่ ๒๓.ตัวอย่างลักษณะและมาตรฐานของกระบะ แบบที่ ๓๔.ตัวอย่างลักษณะและมาตรฐานของกระบะ แบบที่ ๔๕.ตัวอย่างลักษณะและมาตรฐานของกระบะ แบบที่ ๕๖.แบบหลักฐานการอนุญาตให้ติดตั้งตะแกรงหรือวัสดุโปร่ง(ดูข้อมูลจากภาพกฎหมาย)ฐิติพร/พิมพ์๑ พฤษภาคม ๒๕๕๑รัศม์วรรณวลัย/ตรวจ๒ พฤษภาคม ๒๕๕๑โชติกานต์/ปรับปรุง๑๕ พฤษภาคม ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๗๗ ง/หน้า ๑๙/๑๕ กรกฎาคม ๒๕๔๗